ટોસ જીતીને મહેમાન કેરેબિયન્સે પ્રથમ બેટિંગ કરવાનો નિર્ણય લીધો હતો. કેપ્ટન હોલ્ડરનો આ નિર્ણય ખોટો પુરવાર થયો અને સમગ્ર ટીમ 104માં જ પેવેલિયન ભેગી થઈ ગઈ હતી. વન-ડે ક્રિકેટમાં ભારત વિરુદ્ધ વિન્ડિઝનો આ સૌથી લોએસ્ટ સ્કોર છે. ભારત તરફથી રવિન્દ્ર જાડેજા (4/34)એ સર્વોચ્ચ ચાર વિકેટ પોતાના નામે કરી હતી. જસપ્રીત બુમરાહ અને ખલીલ અહમદે 2-2 વિકેટો ઝડપી હતી. કુલદીપ યાદવ અને ભુવનેશ્વર કુમારે 1-1 વિકેટ ઝડપી હતી. ભારતીય બોલર્સે 31.5 ઓવરમાં વેસ્ટ ઈન્ડિઝની ટીમને તંબૂ ભેગી કરી દીધી હતી. વિન્ડિઝના કેપ્ટન હોલ્ડર (25), રોવમેન પોવેલ (16) અને માર્લોન સેમ્યૂલ્સે (24) રન કર્યા હતા.